CELEX: 62017TN0452
Language: hr
Date: 2017-07-20 00:00:00
Title: Predmet T-452/17: Tužba podnesena 20. srpnja 2017. – TL protiv EDPS-a

16.10.2017   
            
            
               HR
            
            
               Službeni list Europske unije
            
            
               C 347/28
            
         Tužba podnesena 20. srpnja 2017. – TL protiv EDPS-a
   (Predmet T-452/17)
   (2017/C 347/37)
   Jezik postupka: francuski
   
      Stranke
   
   
      Tužitelj: TL (zastupnici: T. Léonard i M. Cock, odvjetnici)
   
      Tuženik: Europski nadzornik za zaštitu podataka
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               utvrdi da je odbijanjem prigovora, s obrazloženjem da se sastoji od zahtjeva za ispitivanje i da ne odgovara argumentima podnositelja prigovora, odlukom Europskog nadzornika za zaštitu podataka (EDPS) od 16. svibnja 2017. o anonimizaciji presude [povjerljivo] (1) i internetskih stranica koja sadrža osobne podatke prekršen:
               
                           —
                        
                        
                           članak 46. točka (a) Uredbe (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL 2001., L 8, str. 1.) (SL, posebno izdanje na hrvatskom jeziku, poglavlje 13., svezak 34., str. 6.) te članak 33. i članak 34. stavak 1. Odluke Europskog nadzornika za zaštitu podataka od 17. prosinca 2012. o usvajanju poslovnika (SL 2013., L 273, str. 41.), donesene prilikom izvršavanja navedenog članka 46. točke (a) kojim se ovlašćuje EDPS da ispita prigovore i da izvijesti odnosne osobe o rezultatu njegovog ispitivanja;
                        
                     
                           —
                        
                        
                           članak 41. Povelje Europske unije o temeljnim pravima kojime se nalaže institucijama i tijelima Unije općenita obveza obrazlaganja;
                        
                     
         
               —
            
            
               utvrdi da je, time što se smatralo da je EDPS nenadležan za odlučivanje o tužiteljevom prigovoru, pobijenom odlukom prekršen članak 46. točka (C) Uredbe (EZ) br. 45/2001, u vezi s člankom 8. stavkom 3. Povelje Europske unije o temeljnim pravima;
            
         slijedom toga:
   
               —
            
            
               proglasi pobijanu odluku ništavom;
            
         
               —
            
            
               naloži EDPS-u snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog, temelji se na nedostatku odgovora EDPS-a povodom prigovora koji mu je tužitelj podnio. Odbijajući prigovor s obrazloženjem da se sastoji od zahtjeva za ispitivanje i da ne odgovara argumentima koje je tužitelj istaknuo u potporu svojeg zahtjeva za anonimizaciju, pobijanom je odlukom prekršen članak 46. točka (a) Uredbe (EZ) br. 45/2001, kojim se ovlašćuje EDPS da ispita prigovore i da izvijesti odnosne osobe o rezultatu njegovog ispitivanja, kao i članak 33. te članak 34. stavak 1. Odluke 2013/504/EU Europskog nadzornika za zaštitu podataka od 17. prosinca 2012. o usvajanju poslovnika, donesenu prilikom izvršavanja navedenog članka 46. točke (a), na temelju kojeg EDPS postupa povodom prigovora i izvješćuje odnosne osobe o rezultatu svojeg ispitivanja i o poduzetim radnjama. Tužitelj smatra da EDPS nije postupilo povodom prigovora, s obzirom na to da je pogrešno kvalificirao njegov zahtjev kao zahtjev za ponovno ispitivanje. Osim toga, pobijanom je odlukom prekršen članak 41. Povelje Europske unije o temeljnim pravima kojim se nalaže institucijama i tijelima Unije općenita obveza obrazlaganja.
            
         
               2.
            
            
               Drugi tužbeni razlog, temelji se na povredi članka 46. točke (c). Uredbe (EZ) br. 45/2001, u vezi s člankom 8. stavkom 3. Povelje Europske unije o temeljnim pravima, time što je EDPS pogrešno smatrao da nije nadležan za odlučivanje o tužiteljevom prigovoru.
            
         
      (1)  Povjerljivi podaci su izostavljeni.